ABBA se musiek herleef in die Klein Karoo – DieHoorn
ABBA se musiek herleef in die Klein Karoo
Helene Henn, wat in A Classical Tribute to the Music of ABBA te sien sal wees. Foto verskaf
OP Saterdag 23 Februarie sal die bekende musiek van ABBA oor die vlaktes van die Klein Karoo gehoor word wanneer 'n 13-stuk-orkes en drie soliste hulde bring aan dié supergroep van die sewentigerjare.
'n Mens wonder nogal wat die oorspronklike vier lede van ABBA van die venue, 'n uitvoer-granaatplaas genaamd Celebratio, sou sȇ. Die eerste buitelugkonsert is met groot sukses in De-s­em­ber verlede jaar daar aangebied en na aanleiding van die positiewe kommentaar van konsert- gangers behoort dit in die toekoms een van die voorkeur-venues in die Klein Karoo te word.
Met A Classical Tribute to the Music of ABBA kry dié groep se musiek 'n klassieke popklank, moontlik gemaak deur dirigent Paul Loeb van Zui­lenberg en die Stellenbosch Stadsorkes. 'n Soort­gelyke produksie is met groot sukses in die verlede in Bloemfontein en die Kaap aangebied en die konsert op Celebratio sal verseker sorg vir 'n staan­de ovasie. Dit sal die enigste optrede in die Suid-Kaap wees.
ABBA het die treffersparades in die 1970's oor­heers en meer as vier miljoen albums verkoop. Hulle het 19 toptien-liedjies in Brittanje gehad en was wȇreldwyd 'n wegholsukses.
Al ABBA se toptreffers soos Take a chance on me, Knowing me knowing you, Money Money Money, Mamma Mia, Super Trooper, Dancing Queen, Fernando en Waterloo sal by dié konsert 'n klassieke popklank kry. Die soliste, wat al drie voorheen in ABBA-produksies opgetree het, maak die groep se liedjies hul eie met hul unieke stemme.
Een van die soliste is Helene Henn, 'n professionele sangeres en liedjieskrywer. Die ander twee soliste is Kyle Seconna en Juju Domingo.
Tesame met 'n professionele klank- en belig­tingspan gaan die klassieke popklanke van ABBAsorg vir 'n baie spesiale aand op Celebratio.
Van Oudtshoorn se gewildste restaurante soos Nostalgie, Bella Cibo en Karooboom het kosstalletjies by die vertoning en heerlike plaaslike wyne van Calitzdorp se kelders en gin van Black Mountain Gin kan gekoop word. Konsertgangers word genooi om reeds van 18:00 af op die plaas te kom kuier en gesellig saam met vriende die aand onder die sterre van die Klein Karoo te verkeer. Die vertoning begin om 20:00 en duur sowat twee ure, pouse ingesluit. Geen grondpad hoef na die plaas gery te word nie.
Ná Celebratio oorval is met navrae van plekke soos Glentana, Mosselbaai, Barrydale, Swellendam en Hartenbos oor toekomstige vertonings op die plaas, is daar besluit om die kaartjies aanlyn beskikbaar te stel. Konsertgangers kan nou self hul sitplekke vir alle vertonings bespreek en betaal op die webwerf www.celebratio.co.za.
• Kontant-kopers kan ook by Postnet op Oudts­hoorn kaartjies koop.
Slaghuis-diewe kry tronk- en korrektiewe straf
Deur Angelique Erasmus FRITZ JACOBS het daadwerklik die hand gebyt wat hom gevoer het deur van sy werkgewers te steel,...
Nog 'n kleuter raakgery
NOG 'n kleuter van die Groter Oudtshoorn is die week deur 'n voertuig raakgery. Juliano Freeks is ernstig beseer...
Oudtshoorn-vrywilligers help met diere in Knysna
Die vrywilligersgroep Oudtshoorn Dogs in Need (ODIN) het vanoggend na Knysna vertrek met onder meer kos, komberse, draagbare dierehokke,...
Inhegtenisnemings kom nadat Valke hul Oudtshoorn-ondersoek afgehandel
DIE Polisie se direktoraat vir die ondersoek van priori­teitsmisdade, die Valke, se ondersoek van die afgelope jare op Oudtshoorn...
Steeds kans op beurtkrag
Deur Liesel le Roux DAAR is steeds die week 'n moontlikheid van beurt­krag in Suid-Afrika, veral tussen 17:00 en...
Man en vrou steeds vas twee weke na polisie hul vastrek by padblokkade
Dagga, ongelisensieerde vuurwapen en ammunisie in handsak gevind Deur Liesel le Roux 'N 28-JARIGE vrou en 56-jarige man het gister...